**গোলনর সের্ভাতিয়ন** (ফার্সি: گلنار ثروتیان‎‎; আ-ধ্ব-ব: [golnɒːɾ seɾvætijɒːn]; জন্ম ১৯৭৭; তাবরিজ) একজন ইরানি কার্টুনিস্ট এবং গ্রন্থ চিত্রালংকরণ শিল্পী। তিনি পঞ্চাশটি শিশুতোষ বইয়ের ইলাস্ট্রেশন করেছেন। এছাড়াও তিনি অ্যাক্রেলিক, জলরঙ এবং ডিজিটাল মাধ্যমে আঁকেন। তিনি ইরানে এবং ইরানের বাইরে বিভিন্ন আন্তর্জাতিক শিল্প প্রদর্শনী এবং প্রতিযোগিতায় অংশ নিয়ে প্রশংসা অর্জন করতে সমর্থ হয়েছেন। বর্তমানে তিনি ফ্রিল্যান্স কার্টুনিস্ট এবং ইলাস্ট্রেটর হিসাবে কাজ করছেন।

প্রাথমিক জীবন
-------------

গোলনর সের্ভাতিয়ন ১৯৭৭ সালে ইরানের পূর্ব আজারবাইজান প্রদেশের, তাবরিজে জন্মগ্রহণ করেন। তার বাবা বেহরোজ সের্ভাতিয়ন ফার্সি ভাষা ও সাহিত্যের একজন অধ্যাপক ছিলেন। তার মা পারভিন সের্ভাতিয়ন। সের্ভাতিয়নের এক ভাই আরাশ এবং তিন বোন যথাক্রমে, লালেহ, পারিয়া, ইয়াসামান। তার দাদা ছিলেন মাজিদ সের্ভাতিয়ন। ২০১২ সালে তার বাবা মারা যান।

কর্মজীবন
--------

২০০৬ সালে, ২৯ বছর সয়সে তিনি গ্রাফিক ডিজাইনার এবং কার্টুনিস্ট হিসাবে কর্মজীবন শুরু করেছিলেন। তার পেশাগত বেশিরভাগ সময় তিনি ব্যয় করেছেন শিশুতোষ বই এবং ম্যাগাজিনের নকশার কাজে। শিশুদের জন্য তিনি প্রায় ৫০টি বই চিত্রিত করেছেন এবং এই সুবাদে কাজ করেছেন ইরানের বিভিন্ন প্রকাশকের সাথে। ইলাস্ট্রেটর হয়ে ওঠার প্রসঙ্গে ২০১৭ সালের এক সাক্ষাতকারে সের্ভাতিয়ন বলেন, তার ছেলেবেলায় গ্রাফিক্স, আলোকচিত্রশিল্প এবং স্থাপত্যকলা বিষয়ের মতো শিল্পকলা বিষয়ে অধ্যয়নের ভালো কোনও ক্ষেত্র ছিল। এমনকি উচ্চ বিদ্যালয়ে শিল্পকলার বইগুলোতে ইলাস্ট্রেশন শিল্প সম্পর্কে কোনও পাঠ বা নির্দিষ্ট সংজ্ঞা ছিল না। সসময়ের অধিকাংশ শিক্ষার্থীরা কেবল বিশ্ববিদ্যালয়ে স্তরে ইলাস্ট্রেশন শিল্প সম্পর্কে পড়ার সুযোগ পেত। তবে বর্তশানে এই পরিপ্রেক্ষিত আগের তুলনায় উন্নত হয়েছে বলে মনে করেন তিনি।

প্রকাশনা
--------

চিত্রাঙ্কনের পাশাপাশি তিনি দশটির অধিক বই রচনা করেছেন, একই সঙ্গে যেগুলোর ইলাস্ট্রেশনের কাজও করেছেন তিনি। এছাড়াও তিনি ফার্সি মাধ্যমিক বিদ্যালয়ের পাঠ্যপুস্তকের একজন সহ-লেখক।

প্রশংসা
-------

সের্ভাতিয়ন চীনের দ্বি-বার্ষিক কার্টুন এবং কল্পনা উৎসবে ব্রাজিল, রাশিয়া, ফিনল্যান্ড, পোল্যান্ড, তুরস্ক, মেক্সিকো এবং ইতালির শিল্পীদের সঙ্গে প্রতিযোগিতায় জুরি পুরস্কার জিতেছেন। ২০১১ সালে ১৬তম ইতালি তেতিরিও চিত্র প্রদর্শনীতে সের্ভাতিয়নের কাজ তিনজন ইরানি চিত্রকরদের সাথে প্রদর্শিত হয়েছিল। যেখানে ফ্রান্স, ইতালি, মেক্সিকো এবং মার্কিন যুক্তরাষ্ট্রের অন্যান্য শিল্পীদের কাজ প্রদর্শিত হয়েছিল। তিনি এছাড়াও ২০১৬ সালের ৭ম আন্তর্জাতিক কার্টুন প্রতিযোগিতায় "বার্লিন শ্রোতা পুরস্কার ও শংসাপত্র" জিতেছেন। তিনি ইরানের বাইরে বিভিন্ন আন্তর্জাতিক শিল্প প্রতিযোগিতায় অংশ নিয়ে প্রশংসা অর্জন করেছেন।

তথ্যসূত্র
---------

1. ↑  "Persian literature scholar Behruz Servatian dies at 75"। তেহরান: তেহরান টাইম্‌স। ২৯ জুলাই ২০১২। ২৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।
2. 1 2  Motamed, Lida। "Interview with Golnar Servatian on the website of the wonderland group 1396"। Wonderland Group। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।
3. ↑  Mehr News یک معلم کرجی موفق به کسب سه جایزهٔ بین‌المللی شد
4. ↑  "New Horizons facing Iranian illustrators"। ibna। ২৮ মার্চ ২০১২। ১৫ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।
5. ↑  "Iranian Illustrators Shine in Italy" (পিডিএফ)। ইরান ডেইলি। ৪ সেপ্টেম্বর ২০১১। ১৫ নভেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ নভেম্বর ২০১৯।
6. ↑  "Iranian illustrators shine in Italy"। ibna। ৩ সেপ্টেম্বর ২০১১। ২২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।
7. ↑  "7th International Cartoon Competition, Berlin, 2016"। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।

বহিঃসংযোগ
---------

* প্রাতিষ্ঠানিক ওয়েবসাইট
* AnimalCartoon.net